দুরুস কুরা
দুরুস কুরা বা সংক্ষেপে দুরুস হচ্ছে মুরগির মাংস দিয়ে তৈরী আরাকানের রোহিঙ্গা আর বাংলাদেশের চট্টগ্রামের একটি ঐতিহ্যবাহী মাংসের তরকারি, যা মূলত চামড়া ছাড়ানো আস্ত মুরগী ঘন ঝোল দিয়ে বিশেষ পদ্ধতিতে রান্না করা হয়। জামাই আদর, অতিথি আপ্যায়ন কিংবা কোন বিশেষ মেহমানদারিতে আরাকান আর চট্টগ্রামে মুরগীর দুরুস বেশ জনপ্রিয়। পোলাও বা খিচুড়ির সঙ্গে দুরুস পরিবেশন করা যায। চাটগাঁইয়া ভাষা এবং রোহিঙ্গা ভাষায় মুরগিকে কুরা বা কুরো বলে, যার থেকে নামটির উৎপত্তি।